text: El Blog del Vé centenari de San Francesc de Borja
  Una de les últimes produccions de l'Any Borja és aquesta que ens va presentar el jove gandià Alfredo Cortell. L'argument d'aquesta singular proposta girava al voltant de l'enfrontament que, cap a finals del segle XV, tingueren el papa Borja Alexandre VI i el frare dominic Girolamo Savonarola. Açò va servir a Cortell per desenvolupar una obra en la qual s'enfrontava el concepte de l'Ordre contra el del Caos, i dins la qual es posava en dubte la validesa de qualsevol extrem.
  Una platea del Teatre Serrano plena, al voltant d'unes 400 persones, van gaudir del so de dues bandes de rock al complet, acompanyades de dansa, llums i colors. Musica i ball contemporanis donaven forma a un espectacle que tractava, amb fets del passat, arguments de hui en dia, arguments de sempre.
  Publicat per vcentenari a 3:28 Cap comentari:
  Publicat per vcentenari a 2:53 Cap comentari:
  El passat divendres fou, sens dubte, el dia més important de la setmana, ja que fou el dia en que es van donar a conèixer els guardonats amb els Premis Literaris Ciutat de Gandia 2010: la 48 edició de Poesia Ausiàs March i la 32 de Narrativa Joanot Martorell.
  En un acte que es va celebrar al Saló de Corones del Palau Ducal, Gandia va conéixer un dels secrets millor guardats durant mesos: els noms de les guardonades amb aquests consolidats premis literaris. L'escriptora i periodista a Isabel-Clara Simó, amb la novel·la Amor meva, i la professora valenciana Anna Morató, amb el poemari Teranyines foren les guanyadores, respectivament, del XXXII Premi de Narrativa Joanot Martorell i del XLVIII Premi de Poesia Ausiàs March. Unes guardonades que van tindre l'honor de rebre els prestigiosos premis en l'any del V Centenari del Naixement de Francesc de Borja, que concedeix l'Institut Municipal d'Arxius i Biblioteques, organisme autònom de l'Ajuntament de Gandia, en el marc de la Setmana Literària.
  La cerimònia, conduïda per la periodista Gemma Fullana, va comptar amb la presència de representants d'Edició 62, que ja havien publicat els llibres guardonats, i de diferentes autoritats municipals. Arianna Savall i Miquel Àngel Cordero van ser els encarregats de tancar l'acte amb una música preciosa que va deixar al públic assistent sense paraules.
  Publicat per vcentenari a 1:14 Cap comentari:
  Publicat per vcentenari a 0:43 Cap comentari:
  Inauguració San Francesc de Borja , gran d'Espanya a la Casa de Cultura
  L'Any Borja arriba a la seua fi i al mes de novembre Gandia presenta l'última gran exposició artística del V Centenari. Es tracta de la mostra Art i espiritualitat, que recull obres de pintors de la talla d'El Greco, Murillo, Ribera, Juan de Juanes, Zurbarán o Salzillo, entre d'altres. L'exposició es va inaugurar ahir dijous, 4 de novembre, a les 20 hores en la Casa de Cultura Marqués de González de Quirós.
  A l'acte d'inauguració es va comptar amb la presència de l'Alcalde de Gandia, Jose Manuel Orengo, el director de Polítiques Culturals, Antoni Durà, entre d'altres autoritats polítiques municipals. També assistiren els dos comissaris de l'exposició, els professors en Història Ximo Company i Joan Aliaga i el vice rector de la Universitat de Lleida.
  Després de la recent inauguració de l'exposició d'art contemporani en motiu de l'Any Borja, ara li arriba el torn a l'art històric de grans pintors de la història d'Espanya. Es tracta d'una exposició que ofereix una magnífica ocasió per a aprofundir i posar en valor, l'extraordinària figura d'un home que, tenint-ho tot al seu abast, renuncià a les seues dignitats per a dedicar la seua vida a Déu.
  Podeu visitar-la a la Casa de Cultura de dilluns a dissabte de 10.30 a 14h i de 17.30 a 20 h. Els dissabtes a més hi haurà a les 11.30h un taller didàctic familiar. Els diumenges l'exposició romandrà oberta de 18 a 20h.
  Es faran visites guiades tots els dies a les 11.30 i a les 18h.
  Publicat per vcentenari a 5:28 Cap comentari:
  Clausura de l'any jubilar
  El passat 28 d'octubre, data en què es celebrava els 500 anys del naixement de Francesc de Borja, va tindre lloc en la insigne col.legiata de la nostra ciutat la clausura de l'Any Jubilar d'aquest V centenari. L'eucaristia fou celebrada pel Prepòsit General de la Companyía de Jesús, P. Adolfo Nicolás S.I..
  L'event convocà a multitud de fidels entre els quals es trobava l'alcalde, Jose Manuel Orengo, i gran part de les autoritats de la nostra ciutat.
  Aquest mateix dia i també dins dels actes de celebració del naixement del patró de la nostra ciutat es va interpretar la Visitatio Sepulchri, obra composada pel mateix Francesc de Borja, a l'esglesia del Palau Ducal.
  Els gandians assistents van voler així sumar-se als actes de conmemoració d'aquest V centenari que ja arriba poc a poc a la seua fi.
  Publicat per vcentenari a 6:47 Cap comentari:
  Musica Borgiae de Capella Ducal a la Col·legiata
  El grup Capella Ducal continua les seues investigacions i actuacions al voltant de la música relacionada amb la família Borja. En el concert que va oferir el passat diumenge, va haver dos seccions de música religiosa directament relacionades amb la figura de Francesc de Borja i Aragó. En la primera part, es van representar peces amb l'estructura del cerimonial eucarístic, on es va interpretar en versió íntegra la missa atribuïda al Sant i un seguit d'obres d'autors directament relacionats amb la Gandia del segle XVI.
  En la segona part, es representà la cerimònia completa del Cant de la Sibil·la, tal com es documenta en els escrits de l'època, tot incloent-hi la raríssima peça Liber Generationes Iesu Christe, conservada al Cançoner de Gandia.